شه‌فه‌ق نيوز/ هادى عامرى سه‌رۆك هاوپه‌يمان فه‌تح، وشدارى دا له‌باره‌ى ئستغلالكردن خوه‌ينيشانداينه‌يل له‌ عراق، ئه‌ويش وه‌ ريككه‌فت وه‌ل فراوانبوين ناڕه‌زايه‌تى چه‌وه‌ڕيكرياێ له‌ 25 ئى مانگه‌.
عامرى له‌ كۆنگره‌يگ له‌ كه‌ربه‌لا وت: ئه‌وه‌گ وه‌ دوشمن ناوبريه‌ن هه‌وڵ ئه‌وه‌ ئه‌يه‌ن ئستغلال خوه‌ينيشانده‌ره‌يل بكه‌ن و ريڕه‌و خوه‌ينيشانداينه‌يليش له‌بان رێ ئاشتيانه‌ لاره‌و بكه‌ن وه‌ره‌و ئاراسته‌يگ تر.
يه‌يش له‌وه‌ختيگه‌ عامرى باوه‌ڕێ ئه‌وه‌ بوێ سياسه‌ته‌يل هه‌ڵه‌ى حكومه‌ت وه‌رين و جه‌نگ داعش وڵات ره‌سانه‌ ئى بارودوخه‌ ك ئيسه‌ له‌تى ژيه‌ێد و جه‌ختيش له‌وه‌ كرد جواودانه‌وه‌ى داواكاريه‌يل خوه‌ينيشانده‌ره‌يل وه‌ كيشانه‌وه‌ى متمانه‌ له‌ حكومه‌ت ته‌واو نادێ، به‌ڵكوو وه‌ هه‌ماهه‌نگى ناونى حكومه‌ت و په‌رله‌مان ئه‌دێ.
